
ÅRSPLAN 2008

	AVDELING:
	Trondheim Økonomiske Høgskole


1. Avdelingens måltavle for perioden 2008-2010
Avdelingens måltavle og kompetansehevingsplan for perioden 2008 – 2010 følger som vedlegg til årsplanen. 
2. Avdelingens tallbudsjett for 2008
2.1. Tallbudsjett bevilgningsfinansiert virksomhet (BFV)

	Tall i 1 000
	2008

	 
	 

	Avsetninger
	 

	Avsetning BFV fra 2007 (jfr note 15 til årsregnskapet)
	2870 

	 
	 

	Driftsinntekter
	 

	Inntekt fra bevilgninger – KD
	28495 

	Tilskudd fra NFR
	933 

	Tilskudd og overføringer fra andre statlige forvaltningsorganer
	 

	Gevinst ved salg av eiendom, anlegg og maskiner
	 

	Salgs- og leieinntekter
	127 

	Andre driftsinntekter
	2134 

	Sum driftsinntekter
	34554 

	 
	 

	Driftskostnader
	 

	Lønn og sosiale kostnader
	28894 

	Større investeringer
	680 

	Andre driftskostnader
	6029 

	Sum driftskostnader
	                      35603 

	 
	 

	Periodens resultat (avregning BFV)
	- 1049


2.2. Tallbudsjett eksternfinansiert virksomhet (EFV)

	Tall i 1 000
	2008

	Driftsinntekter
	 

	Inntekt EFV - oppdragsprosjekt
	-1700 

	Inntekt EFV - bidragsprosjekt
	 

	Sum driftsinntekter EFV
	-1700

	 
	 

	Driftskostnader
	 

	Lønn og sosiale kostnader
	 829 

	Andre driftskostnader
	 427 

	Sum driftskostnader
	1256

	 
	 

	 
	 

	Periodens resultat (til virksomhetskapital)
	- 444


3. Strategiområde: Utdanning
I HS 066/2007 fikk avdeling TØH tildelt 324 studieplasser høsten 2008, av disse fikk

Master of Public Administration studiet (MPA) 11 ordinære studieplasser for opptaket høsten 2008. På bakgrunn av søknad til studiet og erfaringsmessig tilfredsstillende gjennomføring, vil vedtaket om ordinære studieplasser bidra til forutsigbarhet og en bedre planleggingssituasjon for MPA-studiet.

Bachelorstudiet har meget god søknad. Sammenlignet med de øvrige økonomisk-administrative utdanningene, er det bare NHH som har bedre inntakskvalitet. Ut fra kapasitet og tidligere erfaring er avdelingen av den oppfatning av at vi fortsatt kan ta opp 240 studenter. Vi vil ikke risikere dårligere resultat ved å øke opptaket. Fra høsten 2008 har HiST vedtatt at TØH kan ta opp 228 studenter.

For master i økonomi og administrasjon - MSc studiet fikk vi økt opptakstallene for høsten 2008 til 55 studenter (fra 45). Vi har fra høsten 2008 endret studiestrukturen slik at vi nå har fire fordypninger. Dette vil forhåpentligvis øke attraktiviteten og søkningen. På bakgrunn av søkertall og kvalifikasjonene til søkerne ser vi ingen kvalitetsmessig risiko med å øke opptakstallene på MSc.

3.1. Strategiske prioriteringer

Avdelingen vil i tråd med vedtatt Strategisk plan for avdeling TØH 2005-2010 (sitat) forsøke å følge opp følgende hovedmål utdanning og studiemiljø (kun sitat av enkelte hovedmål)

· TØH skal videreutvikle både den faglige og pedagogiske kvaliteten på den de treårige økonomisk-administrative bachelorprogrammene.

· TØH skal styrke den forskningsbaserte undervisningen i det to-årige masterstudiet i økonomi- og administrasjon i henhold til NOKUTs faglige krav

· TØH skal sikre at kvaliteten og relevansen i MPA-studiet opprettholdes og videreutvikles i samarbeid med CBS og HiNT.

3.2. Tiltak for måloppnåelse og vurdering av risiko og vesentlighet

Avdelingsstyret ved TØH har vedtatt studieprogram både på bachelor- og masternivå som er i samsvar med NOKUTs kvalitetskrav. Innholdet og gjennomføringen av programmene er også justert i forhold til de evalueringene som er foretatt de siste årene. For å fremstå som konkurransedyktig har vi også tilpasset krav og nivå til det som våre samarbeidspartnere både nasjonalt og internasjonalt, tilbyr.

3.3. Etablering/avvikling av studietilbud

Avdelingen har fra HiST ledelsen fått i oppdrag å planlegge et Masterstudium i økonomi for ingeniører. Søknaden ble sendt i mai 2007. Vi fikk en betinget godkjenning fra NOKUT. Forutsetningene for godkjenning var relatert til endring i faglig profil og tydeligere innslag av internasjonalisering. En forbedret og omarbeidet søknad ble sendt NOKUT 29. februar 2008. Vi håper å få et positivt svar før sommeren 2008. Studiet vil da kunne utlyses for oppstart høsten 2009. Vi har lagt inn relativt stor faglig samdrift med vår eksisterende master i økonomi og administrasjon MSc. Disse stordriftsfordelene kan vi dra nytte av først neste studieår. 

For at de 30 øremerkede studieplassene for Master i ledelse av teknologi ikke skal stå ubenyttet høsten 2008, har avdelingen søkt ledelsen på HiST om å drøfte mulighetene for økt opptak både på MSc og bachelorstudiet høsten 2008. Denne økningen vil ha relativ små marginalkostnader, men overfor bevilgende myndigheter, vil HiST fremstå med både opptakstall og studiepoengproduksjon som er i samsvar med forventningene.

3.4. Aktivitetskrav 

Avdelingen har ingen aktivitetskrav.
3.5. Finansiering av videreutdanningstilbud
Avdeling TØH har et samarbeid med CBS (Handelshøyskolen i København) og HiNT om Master i Public Administration (MPA). Studentene avlegger 90 Sp ved HiST/HiNT. Dette studietilbudet er fra 2008 finansiert som ordinære studieplasser over bevilgninger fra KD. Se ovenfor.
I 2007 inngikk avdeling TØH en avtale med Sør-Trøndelag Fylkeskommune om et 45 sp videreutdanningstilbud i ledelse og regional utvikling. Dette tilbudet er finansiert av STFK.

3.6. Kvalitetssystem: Intern evaluering av studieprogram

Avdeling TØH har i løpet av studieåret 2007/08 gjennomgått både studiestruktur og fagportefølge på bachelorprogrammene og MSc. Bachelorprogrammet i revisjon er i liten grad endret, ettersom vi i all hovedsak følger rammeplan for revisorstudiet. 
Bachelorprogrammet for økonomi og administrasjon er justert slik at alle emnene på programmet i fremtiden skal bestå av kurs på 7.5 sp. På tredjeåret tilbyr vi fra 2008 fem fordypninger: Økonomisk styring, Finansiell styring, Markedsføring og innovasjon og Organisering og endring er de fire hovedfordypningene på bachelorprogrammet i økonomi og administrasjon. I tillegg tilbys det fordypning i samfunnsøkonomi i samarbeid med NTNU. Tilbudet om fordypning i Sport Management blir avviklet pga liten søknad til denne retningen. En valgfagportefølge på 75 sp på engelsk tilbys både til våre studenter og til innreisende studenter. Innenfor de økonomiske rammene som avdelingen har, synes dagens tilbud å være det optimale av hva vi kan tilby.  Vi har som mål å øke studiepoengproduksjonen pr. student. Nesten uansett hva avdelingen gjør for å øke produksjonen pr. student, vil vi alltid ha en lekkasje i form av at våre studenter avlegger eksamen ved NTNU og/eller ved utenlandske universitet. Realistisk sett vil 50 sp pr student være en maksimal målsetting.

MSc-programmet har gjennomgått en større revisjon. Her har vi fra høsten 2008 ett felles opptak uten forhåndsvalg på fordypning. Studentene må i løpet av første studieår velge hovedprofil. Fra høsten 2008 vil hovedprofilene på MSc-studiet være Økonomisk styring, Finansiering og investering, Strategi, organisasjon og ledelse og Markedsføring. Hovedprofilen består av 4 fag innenfor profilen samt masteravhandling – 60sp, i tillegg velges en støtteprofil, 2 fag fra en annen hovedprofil (15sp) samt 15sp valgfag og 15sp metodefag. Denne studiemodellen vil gi studentene større valgfrihet samtidig som de kan gå i bredden i sin fagportefølge. Vi har også justert valgfagportefølgen slik at studentene fra det planlagte studiet, Master i ledelse av teknologi kan følge kurs på MSc. Master i ledelse av teknologi vil også ha valgfag som MSc-studentene kan følge. Fra 2009 har vi planlagt å tilby valgfag, også på masterprogrammene, for egne og innreisende studenter på engelsk. Vi ser i dag at et samlet opptak av ca 100 masterstudenter på de to programmene både faglig og kostnadsmessig vil være gunstig. 

Alle endringene og forbedringene både i struktur og innhold i programmene, finner sted på bakgrunn av signaler utenfra, Vi sammenligner hele tiden vårt tilbud med det som våre konkurrenter, NHH, BI og HHB gir. Dessuten benytter vi de tilbakemeldingene som kommer fra fagutvalget og evalueringer gjennomført av kvalitetsutvalget.  

Utfordringen for høyere utdanning er å beholde kvaliteten og relevansen både i utdanningstilbud og FoU.  Som beskrevet foran satser avdeling TØH på å forbedre kvaliteten både på bachelorprogrammene og MSc studiet. Vi ser at TØH er i konkurranse om de gode studentene. At vi etter et studium på 3 pluss 2 år kan gi studenten både en mastergradstittel og Siviløkonomtittel synes å være positivt i rekrutteringsøyemed.   

3.7. Kvalitetssystem: oppfølging av evalueringer
Det gjennomføres 2 studieevalueringer årlig på avdelingsnivå.

Ansvarforhold: Dekanen og Studiekvalitetsutvalget.

	Evaluering:
	Rettet mot:
	Gjennomføring:
	Offentliggjøre statistikk
	Behandle, offentliggjøre resultat og sette i gang tiltak:

	Årlig studentundersøkelse

(program-, undervisnings- og rammekvalitet)
	Alle aktive studenter på BA og MSc
	Mars
	Mai/Juni
	September

	Karriereundersøkelse
	Uteksaminerte studenter på BA og MSc
	August/September
	Oktober
	Desember


Den årlige studentundersøkelsen blir lagt fram for hele staben på TØH (dvs alle med arbeidssted TØH) på vårt årlige personalseminar, undersøkelsen omfatter alle NOKUTs kvalitetsdimensjoner og er gjennomført flere år på rad. Dette gir oss gode data for sikring av studiekvaliteten på TØH over tid. På bakgrunn av funn i disse evalueringene blir det satt i verk ulike tiltak, som vi neste år kan måle effekten av.
TØH går snart i gang med den fjerde gjennomføringen av karriereundersøkelser på bachelor- og masterstudiet. Karriereundersøkelsene hjelper oss å kartlegge utbyttet av studiet på TØH, relevans og den videre karriere både når det gjelder videre utdanning og yrke. I karriereundersøkelsene stiller vi også konkrete og detaljerte spørsmål både om fag og undersvisningsformer, disse detaljopplysningene viser seg å være meget nyttige i vårt kvalitetsarbeid. Resultatene av undersøkelsene blir også lagt ut på våre hjemmesider og brukt i rekrutteringssammenheng. http://www.hist.no/content.ap?thisId=8887
Avdeling TØH har også et meget aktivt fagutvalg i regi av studentforeningen (STØH) som gjennom sine fagevalueringer fungerer som en justerings- og kvalitetsindikator på våre undervisningstilbud. Dette inkluderer blant annet viktige faktorer som kvaliteten på forelesninger, pensum, læringsmiljø, rammevilkår og generell fagpolitikk. Kjerneaktiviteten til Fagutvalget ligger i at fire studenter i hvert obligatoriske fag utgjør referansegrupper som evaluerer alt som inngår i fagenes læringsprosess. Viktigheten i dette gjør seg spesielt gjeldende i fag der opptil 300 studenter følger forelesningene. Her opplever både studenter og foreleser at det kan være vanskelig å formidle holdninger og ønsker i begge retninger.. 

Referansegruppene har minimum 3 møter med foreleser i de respektive fagene gjennom semesteret, hvor de i fellesskap diskuterer de positive og negative sidene ved opplegget som følges. 
Fagutvalget (studentene) rapporterer direkte til dekanen. Av hensyn til personvern offentliggjøres ikke disse resultatene, men er gjenstand for diskusjon i medarbeidersamtaler. Ca 50 % av fagstaben gjennomfører i tillegg egne fagevalueringer, som også fungerer som grunnlag for medarbeidersamtalene.
3.8. Øvrige vurderinger knyttet til strategiområde utdanning
Avdeling TØH har i 2007 markert seg som et attraktivt studiested. Søknaden til både bachelor og master er meget god. Hvis vi skal opprettholde den meget gode inntakskvaliteten må vi utad kunne markere oss som merkevaren økonomiutdanning på TØH. Vi ser også meget positiv respons blant søkerne på det faktum at vi nå har anledning til å sideakkreditere masterkandidatene med tittelen Siviløkonom.

Vi ser en positiv mulighet for hele fagmiljøet hvis vi også kan tilby Master i ledelse av teknologi fra høsten 2009. Avdeling TØH har sammenlignet med konkurrenter meget trange rammebetingelser. Forholdstallet vitenskapelig tilsatt-student bør bli bedre hvis avdelingen skal kunne opprettholde den høye kvaliteten. 

4. Strategiområde: Forsknings- og utviklingsarbeid

4.1. Strategiske prioriteringer

Avdeling TØH hadde i 2007 30.2 publikasjonspoeng. Dette var en økning på 69.8% fra året før. Avdelingen har en vitenskapelig stab som har ambisjoner om å øke denne produksjonen. I tillegg til bedre rammebetingelser vil forskerutdanning i bedriftsøkonomi (PhD-utdanning) ved TØH være et viktig tiltak.  Utvidelse av det internasjonale forskningssamarbeidet er også en prioritert oppgave ved avdeling TØH. 

4.2. Tiltak for måloppnåelse og vurdering av risiko og vesentlighet

Som nevnt foran er egen PhD-utdanning et prioritert tiltak. Hvis vi ikke greier å utdanne fagpersoner med vitenskapelig kompetanse, vil avdeling TØH på sikt bli marginalisert. De dyktigste kandidatene vil søke til miljøer med egen forskingsutdanning og et godt forskningsmiljø.

4.3. Mål for høgskolens strategiske satsingsområder:

PhD-utdanning på TØH fra 010109. Avdelingen ønsker å rekruttere gode stipendiater.
Den vitenskapelig staben skal ha mulighet til å være aktive deltagere i internasjonal forskning.
4.4. De avdelingsvise FoU-satsingene
Avdeling TØH har som mål å få 35 publikasjonspoeng i 2008.
4.5. Ph.D-stipendiater og forfatteradresser

Vi har hittil greid å få de fleste av publikasjonene som PhD-studentene står bak, registrert i HiST/TØH navn. 

4.6. Øvrige vurderinger knyttet til strategiområde FoU
Kampen om de gode kandidatene vil skjerpe seg. Det betyr at vi må fremstå som en ambisiøs og attraktiv arbeidsplass. Det skal være konkurranse om både å bli student, stipendiat og vitenskapelig ansatt på avdeling TØH. FoU-aktivitet skal både være et mål og et middel i denne konkurransen.

5. Strategiområde: Samfunnet
Avdelingen ønsker å fremstå som en komplett handelshøgskole. Fra 2009 skal avdeling TØH også tilby PhD-utdanning.

5.1. Strategiske prioriteringer

Avdelingen ser to tydelige risikofaktorer som kan påvirke våre planlagte mål. 

Risikofaktor 1: Rammebetingelsene for det vitenskapelige personalet blir så lite attraktivt at de søker seg vekk fra TØH. Her vil både lønn, stipendmuligheter, miljø og arbeidslokaler være avgjørende faktorer.
Risikofaktor 2: Avdeling TØH greier ikke å tilby og markedsføre et attraktivt tilbud, dermed vil rekrutteringen av studenter og stipendiater blir svakere.

6. Strategiområde: Effektiv organisasjon
6.1. Strategiske prioriteringer

Avdeling TØH har valgt en organisasjonsform på den faglige aktiviteten som fremstår som meget kostnadseffektiv. Fagpersonalet underviser innen sine fagområder på tvers av programmer. Avdelingen har tre utpekte programansvarlige som fungerer som faglige koordinatorer på sine program. En seniorkonsulent i dekanens stab har hovedansvaret for å utarbeide og følge opp undervisningsplanene. Fordelingen av undervisningsoppgaver baseres på arbeidsplaner for den enkelte tilsatte. Disse blir fastsatt av dekanen på bakgrunn av avdelingens studieplaner. Så langt det er mulig skal den enkeltes spesial- og fagkunnskap legges til grunn for fordeling av arbeidsoppgavene. 

Dokumentert og planlagt FoU- innsats går også inn i den enkeltes arbeidsplaner.
Administrativt ansatte i dekanenes stab og SFS møter i felles stabsmøter for å avtale og koordinere arbeidsoppgaver og arbeidsfordeling.
6.2. Tiltak for måloppnåelse og vurdering av risiko og vesentlighet
Risikobildet for TØH er den sårbarhet vi har i meget ugunstig forholdstall mellom antall studenter og vitenskapelig tilsatt. Ved fratredelse, sykdom etc vil både undervisnings- og veiledningsoppgaver som berører mange studenter være vanskelig å dekke opp, hvis en eller flere av de faglige forsvinner. Vi har ikke alternative faglige ressurser på sentrale områder som kan overta eller støtte opp når fagstaben blir redusert. Dette er en svakhet i vår organisasjon som kun kan rettes opp hvis forholdstallet student – faglig tilsatt blir bedret. Den oppsagte særavtalen vanskeliggjør også en fleksibel utnyttelse av eksisterende arbeidskraft. 

Hvis vi velger å redusere bredden i våre fagtilbud for på den måten å redusere risikoen, vil vi risikere å få bortfall av søkere. Vi konkurrerer allerede i dag om studentene med aktører som BI og NHH. Inntakskvaliteten vil da kunne gå ned. Våre karriereundersøkelser viser at mange studenter har valgt TØH både på bakgrunn av kvalitet og bredde i studietilbudet. 

6.3. Indikatorer for avdelingsbevilgninger
Som nevnt foran har avdeling TØH en bevilgning som resulterer i et ugunstig forholdstall studenter-vitenskapelig tilsatte. Dette er en innsatsfaktor som bør forbedres.

Avdelingen har som ambisjon å øke tilgangen på eksterne FoU-midler.

6.4. Avgang/nyrekruttering
I 2008 har vi som målsetting å få tilsatt en professor i bedriftsøkonomi, en professor II, en førsteamanuensis i samfunnsvitenskapelig metode og tre nye stipendiater. Hvis NOKUT godkjenner våre planer for Master i ledelse av teknologi, vil avdelingen måtte utvide staben med fire faglige og administrativ stilling.

6.5. Tjenestefri med lønn for tilsatte over 62/65 år
Avdelingen har ikke utarbeidet noen strategi for denne aldergruppen. Det vil være en prioritert oppgave i 2009.

6.6. Sykefravær
Avd. TØH har et stabilt lavt sykefravær.  Gjennomsnittlig sykefravær i 2007 er på 1 %, og vi satser på å holde det lave sykefraværet i 2008 også.
6.7. Arealeffektivisering
Avdeling TØH har lokaler som både for personalet og studentene er meget velfungerende. I 2008 vil vi fortsette oppgraderingen av det elektroniske undervisningsutstyret i auditoriene.
6.8. Øvrige vurderinger knyttet til strategiområde effektiv organisasjon

Avdelingen avventer utredningen om programansvarligrollen. Ut fra de erfaringene som avdelingen har hatt hittil ser vi små fordeler med å splitte opp avdelingen budsjettmessig i programområder.

Alle ansatte på avdelingen, både faglige og administrative, deltar i planlegging av undervisningsopplegg, rekruttering og drift. Dette resulterer i en engasjert og interessert stab. Denne holdningen i staben er viktig å bevare og videreutvikle.
Tabell for kompetansehevingsplan for Avdeling Trondheim Økonomiske Høgskole for perioden 2008-2010
Vedlegg I

	Stillings-kategorier
	Pr.01.04.07
	31.12.08


	31.12.09
	31.12.10

	
	Års-verk
	%
	Års-verk
	%
	Års-verk
	%
	Års-verk
	%

	Professor
	4
	
	5
	
	6
	
	8
	

	Professor II
	0,9
	
	0,7
	
	1
	
	1
	

	Dosent
	1
	
	1
	
	1
	
	1
	

	Førsteaman.
	15,2
	
	15,8
	
	16
	
	16
	

	Førstelektor
	4.2
	
	4.2
	
	5.2
	
	4
	

	Første-kompetanse totalt
	25,3
	70%
	26,7
	73%
	29,2
	78%
	30
	80%

	Stipendiat
	2
	
	2
	
	2
	
	3
	

	Høgskolelektor
	9
	
	7,8
	
	6
	
	4,5
	

	Høgskolelærer
	
	
	
	
	
	
	
	

	Totalt på avd
	36,3
	
	36,5
	
	37,2
	
	37,5
	


